open-index/open-wikipedia-markdown huggingface dataset:
דף אינטרנט דינמי

**דף אינטרנט דינמי** (באנגלית: **dynamic web page**) הוא דף אינטרנט שהתוכן שלו משתנה בהתאם לפרמטרים המסופקים על ידי המשתמש או על ידי תוכנת מחשב.

## תכנות צד לקוח
תסריטים (סקריפטים) בצד הלקוח משנים את התנהגות הממשק בדף אינטרנט ספציפי בתגובה לפעולות עכבר או מקלדת, או באירועים מתוזמנים. במקרה כזה ההתנהגות הדינמית מתרחשת בשכבת התצוגה. התוכן של צד הלקוח מעובד ומורץ על גבי המחשב המקומי של המשתמש.

דפי אינטרנט כאלה משתמשים בטכנולוגיות פרזנטציה המאפשרות ליצור את מה שנקרא בשם הכולל "יישום אינטרנט עשיר" (rich internet application). בדרך כלל, שפות תסריט לצד הלקוח כדוגמת JavaScript ו-ActionScript המשמשות עבור הטכנולוגיות DHTML ו-Flash בהתאמה, משמשות כדי "לתזמר" סוגים שונים של מדיה (קול, אנימציה, טקסטים מתחלפים, וכדומה) בשכבת התצוגה.

סקריפטים כאלה מאפשרים גם שימוש ב-remote scripting – טכניקה אשר באמצעותה דפי DHTML מבקשים נתונים נוספים מהשרת, באמצעות שימוש בתגיות `iframe`, באובייקטי XMLHttpRequest או באמצעות web services.

## תכנות צד שרת
[שמאל|ממוזער|450px|סכמה המדגימה תכנות [צד שרת: בקשה נשלחת אל השרת, מפרש PHP מעבד את הבקשה, שולף נתונים מתוך בסיס נתונים MySQL ומחזיר דף אינטרנט ללקוח]]
תוכנה אשר רצה על גבי שרת HTTP יכולה לשמש כדי לשנות את התוכן של דפי אינטרנט, או כדי להשפיע על הסדר או הטעינה מחדש של דפים. תגובות השרת יכולות להקבע בהתאם לפרמטרים הבאים:
* נתונים המגיעים לשרת מטופס HTML (בקשת HTTP POST)
* פרמטרים בכתובת ה-URL (בקשת HTTP GET)
* סוג הדפדפן של המשתמש
* זמן
* מצב השרת או בסיס הנתונים

דפי אינטרנט כאלה בדרך כלל נוצרים בעזרת שפות תכנות לצד שרת כגון WebDNA ,Ruby ,PHP ,Perl ,ColdFusion ,ASP ואחרות. לעיתים קרובות שפות צד שרת אלה משתמשות ב-Common Gateway Interface כדי ליצור דפי אינטרנט דינמיים. שני מקרים בולטים היוצאים מכלל זה הן ASP.NET ו-JSP, אשר משתמשות בעקרונות של CGI ב-API שלהן, אבל בעצם מעבירות את כל בקשות הרשת למכונה וירטואלית משותפת.

כאשר צפויים שינויים מעטים בדף האינטרנט וצפויה תעבורת רשת משמעותית שעלולה לגרום לזמני טעינה איטיים בשרת, לעיתים קרובות דפי אינטרנט דינמיים נשמרים בזיכרון מטמון (cache), על מנת שלא יהיה צורך ליצור את הדפים מחדש עבור כל בקשה.

דוגמה פשוטה לדפי אינטרנט דינמיים הם כלל הדפים באתר ויקיפדיה, הכתובים בשפת PHP. כאשר גולש נכנס לדף כלשהו, מוצג לפניו דף אחיד המשמש לכל כניסה שהיא, כאשר תוכן הדף מותאם לבקשת הגולש הנשלחת באמצעות הפרמטרים שבכתובת ה-URL.

## שילוב
Ajax היא טכניקת פיתוח ווב המשמשת להחלפת תוכן בצורה דינמית, אשר שולחת בקשה אל השרת לצורך קבלת נתונים. השרת מחזיר את הנתונים המבוקשים, אשר לאחר מכן מעוצבים על ידי סקריפט בצד הלקוח. טכניקה זו מקטינה את העומס על השרת מכיוון שהלקוח לא מבקש יצירה מחדש של דף אינטרנט שלם; רק התוכן שישתנה מועבר ברשת. גוגל מפות היא דוגמה ליישום רשת המשתמש בטכניקות Ajax.

תוכנת לקוח ווב (כדוגמת דפדפן) יכולה לגשת לנתונים ממגוון שרתים שונים, כדוגמת NNTP ,FTP ,Gopher או HTTP. שרתי HTTP תוכננו במיוחד עבור ה-web, והם משתמשים בפרוטוקול (מערכת מסרים) אשר תומך בשליחת מסמכים מהשרת לדפדפן, וגם שליחת נתונים מורכבים מהלקוח חזרה לשרת. ישנן כמה שיטות HTTP בשביל לעשות זאת (HTTP methods - מושג המתאר את האופן בו נתונים נשלחים בין הלקוח לשרת).

## ראו גם
* יישום רשת
* יישום אינטרנט עשיר
* AJAX (תכנות)
* ארכיטקטורה רב-שכבתית
* צד שרת
* צד לקוח
* קצה קדמי וקצה אחורי
* Session

קטגוריה:יישומי מחשב
קטגוריה:פיתוח יישומי ווב
קטגוריה:אינטרנט
חיון

קטגוריה:שמות משפחה יהודיים
קטגוריה:שמות משפחה ביהדות מרוקו
Still Life

**Still Life** הוא אלבום האולפן השישי של להקת ואן דר גראף ג'נרייטור הבריטית משנת 1976, והשני שבו הלהקה הפיקה בכוחות עצמה.

באלבום חמישה שירים, וב-2005, נוסף לאלבום רצועה נוספת בגרסה המחודשת לאלבום. הרצועה הייתה ביצוע חי של יצירה בשם "Gog".

זהו האלבום הראשון של הלהקה שבו השתמשה במלוטרון.

## רשימת שירים
כל השירים נכתבו על ידי פיטר האמיל למעט איפה שמצוין.
### צד ראשון
#"Pilgrims" (האמיל, דייוויד ג'קסון) – 7:12
#"Still Life" – 7:24
#"La Rossa" – 9:52

### צד שני
#"My Room (Waiting for Wonderland)" – 8:02
#"Childlike Faith in Childhood's End" – 12:24

## ביצוע
*פיטר האמיל - שירה, גיטרה, פסנתר
*דייוויד ג'קסון - סקסופון, חליל צד
*יו בנטון - קלידים, גיטרת בס, מלוטרון, פסנתר
*גאי אוונס - תופים, כלי הקשה
*פאט מורן - טכנאי קול

## קישורים חיצוניים

קטגוריה:ואן דר גראף ג'נרייטור
קטגוריה:אלבומים באנגלית
קטגוריה:אלבומי חברת כריזמה רקורדס
פסח איילון

ממוזער|269x269 פיקסלים|פסח אילון (אברמוביץ)
**פסח איילון** (**אברמוביץ**; 26 בינואר 1912 – 18 ביולי 1989 ט"ז בתמוז תשמ"ט) היה מ"אנשי בראשית" – חלוצי התעשייה הצבאית בארץ ישראל לפני הקמת המדינה ומעמודי התווך שלה בשנותיה הראשונות ובהמשך. איילון התחיל את עבודתו בתע"ש במחתרת ב-1936 וקיבל מס' עובד 7. ממכון "א", מקום עבודתו הראשון, עבר להקים ולנהל את המפעל הראשון ליצור כדורים "מכון איילון". בהמשך הדרך ניהל במשך שנים ארוכות את המפעל ליצור תחמושת זעירה "כ" תל אביב. אחרי מלחמת ששת הימים ניצח על ההקמה של ספינת הדגל של המפעלים ליצור תחמושת קלה, "מפעל יצחק" והיה למנהלו הראשון.

## קורות חיים
### העלייה לישראל
פסח איילון נולד בנדר שברומניה כבן חמישי להוריו ציפורה ושמואל אברמוביץ. משפחתו עלתה לארץ בעת העלייה השלישית, וכך אולצו להמתין חודשים רבים באיסטנבול עד תום הליכי קבלת הרישיון לעלייה לארץ ישראל.

### המעבר ממכון "א" למכון איילון

בשנת 1944 בעת היותו סגן מנהל מכון א' בתע"ש, חויבו קברניטי היישוב להיערך מבחינה ביטחונית עקב השמועות אודות מעשי הגרמנים באירופה והתקדמותם לעבר לוב ומצרים ועקב הדיבורים על הקמה קרובה של מדינה יהודית בארץ-ישראל שהיה בהערכה שהקמת המדינה לא תעבור ללא עימות חריף עם הערבים. ההיערכות נעשתה על ידי תכנון יצור נשק עצמי של אמצעי לחימה שיהיו מוכנים ליום פקודה, על אף שכבר יצרו בתע"ש תת-מקלע, אך לצורך השימוש בו היה צורך ברבבות כדורים שרובם נרכשו ממקורות חוץ שלא תמיד היו זמינים בכמויות הדרושות ובמחיר סביר. בשל כך החלו בפעולות אינטנסיביות שתכליתן הקמת מכון עצמאי אשר יועד במטרתו ליצור כדורים בקוטר 9 מ"מ המתאימים לתת המקלע (הידוע בכינוי תמ"ת). לאחר אשרור ההחלטה ומציאת תקציב הולם, נבחר מיקום המכון בגבעת הקיבוצים שליד רחובות. בפגישה שהייתה בין יוסף אבידר לפסח, התבשר האחרון כי הפיקוד העליון של ההגנה החליט למנותו למנהל המכון החדש אשר יקרא מכון איילון.

### ניהול מפעל "כ"
250 פיקסלים|ממוזער|שמאל|ביקורו של דוד בן-גוריון במפעל "כ"
בשנת 1951, לאחר תקופת ביניים קצרה במפעל ליצור קנים, חזר לעיסוקו ביצור כדורים וקיבל את הניהול של מפעל "כ". עבודתו של פסח כמנהל התאפיינה בשליטה מוחלטת בתחומי הניהול והטכנולוגיה של יצור הכדורים. מפעל "כ" נסגר בשנת 1981, לאחר שבמשך 33 השנים בהם פעל יצרו בו למעלה ממיליארד כדורים מכל הסוגים.

### משפחתו
איילון נשא לאישה את רוחמה (נולדה ב-1916) בת בלומה ואליהו לבית זיסלמן. לשניים נולדו בן ובת.

איילון נפטר ב-1989 ונקבר בבית העלמין הדרום.

## הערות שוליים

קטגוריה:אנשי העלייה השלישית
קטגוריה:סגל התעשייה הצבאית
קטגוריה:לוחמי ההגנה
קטגוריה:ישראלים ילידי רומניה
קטגוריה:אישים הקבורים בבית העלמין הדרום
קטגוריה:ישראלים שנולדו ב-1912
קטגוריה:ישראלים שנפטרו ב-1989
AAR

**הערכה לאחר פעולה** או **AAR** (ראשי תיבות: After Action Review) היא שיטת הפקת לקחים מובנית לאחר פעולה שבוצעה. השיטה פותחה בצבא ארצות הברית, והפכה לשיטת הפקת הלקחים המקובלת בארצות הברית ובעולם כולו, בין השאר בתחום העסקים, ככלי לניהול ידע.

## המתודולוגיה
מתודולוגיית AAR כוללת מענה לארבע שאלות:
# מה קרה?
# מה ציפינו שיקרה?
# למה הפער?
# איך ניתן לבצע זאת אחרת להבא?

ישנם ארגונים המוסיפים מעטפת של הסבר ומיקוד לפני, ותהליך של עיבוד למשימות ולקחים אחרי.

שיטת הבדיקה כוללת איסוף ותיעוד מידע יסודי, באמצעות ראיונות, תצפיות, שאלונים ועוד.

תחקיר מסוג זה לא נועד למצוא אשמים בתקלה שאירעה במהלך הפעולה, אלא להפיק לקחים מהאירוע, לבצע למידה ארגונית ולהשתפר להבא. לכן התחקיר נערך בצורה עניינית, הוא מבוסס על עובדות, ובסופו נכתבות מסקנות ברורות וישימות. 

## קישורים חיצוניים
* A Leader's Guide to After-Action Reviews, מסמך של צבא ארצות הברית, 1993

קטגוריה:סוציולוגיה ארגונית
קטגוריה:ניהול ידע
פארק ארבע החירויות על שם רוזוולט

300px|ממוזער|שמאל|הפארק במבט ממערב
**פארק ארבע החירויות על שם פרנקלין דלאנו רוזוולט** (באנגלית: **Franklin D. Roosevelt Four Freedoms Park**) הם פארק ואנדרטה בעיר ניו יורק שבארצות הברית. הם מוקדשים להנצחת נשיא ארצות הברית פרנקלין דלאנו רוזוולט ורעיון ארבע החירויות, שיצר במסגרת נאומו הידוע בשנת 1941.

## הקמת הפארק
אי רוזוולט שוכן בנהר איסט בין רבעי מנהטן וקווינס. בשנת 1973 נקרא האי (שעד אז היה שמו "אי הרווחה" (Welfare Island)) על שמו של הנשיא רוזוולט. אז הודיעו מושל מדינת ניו יורק נלסון רוקפלר וראש העיר ג'ון לינדסי על הכוונה לבנות אנדרטה לנשיא המנוח בקצהו הדרומי. האדריכל לואי קאהן הכין תוכנית לפארק, אך קשיים כספיים של העירייה עיכבו את מימושה לשנים רבות.

בשנת 2005 פתח מכון פרנקלין ואלינור רוזוולט במסע למימוש תוכנית הפארק ואסף כספים למטרה זו ממקורות ציבוריים ומתורמים פרטיים. תערוכה על התוכנית שהוצגה בשנת 2005 בקולג' קופר יוניון בניו יורק הגבירה את המודעות הציבורית לה. תוכניתו המקורית של קאהן פותחה על ידי משרד האדריכלים מיצ'ל–גורגולה.

בניית הפארק החלה בשנת 2010 בעלות של 53 מיליון דולר. הוא נחנך בטקס שנערך ב-17 באוקטובר 2012 במעמד ראש עיריית ניו יורק מייקל בלומברג, מושל מדינת ניו יורק אנדרו קואומו והנשיא לשעבר ביל קלינטון.

## הפארק
הפארק, ששטחו כ-16 דונם, ממוקם בחוד הדרומי של האי רוזוולט. הוא כולל מתחם משולש ומדושא, שגרם מדרגות רחב מעפיל אליו מצפון. לאורך שתי צלעותיו החיצוניות של המשולש ניטעו שתי שדרות עצים, המוליכות אל קודקוד המשולש. שם ניצב גוש גרניט, שבגומחה שבו, הפונה לכיוון צפון, הוצב העתק מוגדל של פסל ראש של רוזוולט, אשר פוסל ב-1933 על ידי הפסל ג'ו דווידסון.

מעברים משני צידי הפסל מובילים אל רחבה מרובעת בשטח של כ-330 מטרים מרובעים. הרחבה פתוחה לכיוון דרום ומוקפת מיתר צדדיה בקירות מ-28 גושי גרניט מרובעים. קטעים מנאום ארבע החירויות חרותים על גבי קירות הרחבה. המראה מן הקצה הדרומי של הרחבה כולל את נמל ניו יורק ואת בנייני מרכז האו"ם, הניצבים ממערב לפארק, על גדת האי מנהטן.

הפארק כלול במערכת הפארקים של מדינת ניו יורק.

## לקריאה נוספת
* קשת רוזנבלום, "הלב הרוחני של ניו יורק", הארץ, 26 בנובמבר 2012.

## קישורים חיצוניים

* 
* על התערוכה בקולג' קופר יוניון באתר הקולג'
* ידיעה על חנוכת הפארק באתר יאהו!, 18 באוקטובר 2012

ארבע החירויות
קטגוריה:ניו יורק: אנדרטאות
קטגוריה:הנצחת פרנקלין דלאנו רוזוולט
קטגוריה:אנדרטאות ומבנים המנציחים את נשיאי ארצות הברית
קטגוריה:מבנים שתכנן לואי קאהן
פאראלוס (אונייה)

ממוזער|"אולימפיאס", טריארה אתונאית משוחזרת (1987) של חיל הים היווני
**פּאראלוֹס** (ביוונית: ἡ πάραλος, בלטינית: **Paralus**) הייתה טריארה אתונאית, ששימשה כאוניית קודש ומלאכות בשלהי המאה ה-5 ובמאה ה-4 לפנה"ס. אנשי צוותה נודעו בדעותיהם הפרו-דמוקרטיות הנחרצות. הספינה מילאה תפקיד חשוב בכמה מאירועי המלחמה הפלופונסית.

## תולדותיה
"פאראלוס" נזכרת במקורות הספרותיים והאפיגרפיים של התקופה הקלאסית יותר מכל ספינה יחידאית אחרת; היא הסיעה כמעט את כל המשלחות הדיפלומטיות  של אתונה במאות ה-5 וה-4 לפנה"ס, ובמרביתן – כפי הנראה – מילא גזבר הפאראלוס, הטאמיאס (tamias), את תפקיד השליח הראשי.

אנשי הצוות של האונייה, הפאראלוֹי (paraloi), התפרסמו בדעותיהם הדמוקרטיות הרדיקליות, ואפשר שאחדות דעים זו נבעה מהיותם בני שבט  אחד ושמו הפאראלוי. אותם מלחים שימשו גורם חשוב בסיכול ההפיכה האוליגרכית בסאמוס ב-411 לפנה"ס. אך כשהגיעו עם הידיעות על המקרה לאתונה, גילו כי השלטון בעירם נתפס על ידי הסיעה האוליגרכית והם נאסרו; אחד מאנשי הצוות הצליח להימלט משביו ולמסור לצי האתונאי בסאמוס את שארע, ובכך נפתחה תקופה של קרע גלוי בין העיר לבין הצי המלחמתי.

ב-405 לפנה"ס הייתה הפאראלוס אחת מעשר אוניות שהצליחו להיחלץ ולהימלט לאחר תבוסת הצי האתונאי בפיקוד קונון בקרב אייגוספוטמוי; הספינה נשלחה אל אתונה כדי להודיע על המפלה, ועוררה עם הגיעה פאניקה ובהלה בקרב אזרחי העיר ותושביה.

## לקריאה נוספת

* Kagan, Donald. *The Peloponnesian War*. Penguin Books, 2003 .
* Jordan, Borimir, *The Athenian Navy in the Classical Period.* Berkeley, University of California Press, 1975 .
* Xenophon, *Hellenica.* Translated by C.L. Brownson. The Loeb Classical Library. Cambridge (MA), Harvard University Press and London, William Heinemann Ltd, 1918. 
* Xenophon, *History of My Times (Hellenica).* Translated with an introduction by Rex Warner. Penguin Books, 1966. 

* אפרים דוד, **הדמוקרטיה הקלאסית – התהוותה, תפקודה, עקרונותיה ותלאותיה באתונה**. ירושלים, הוצאת ספרים ע"ש י"ל מאגנס, האוניברסיטה העברית. תשס"ג.

## ראו גם
* אוניות קודש אתונאיות
* סאלאמיניה

## הערות שוליים
 

קטגוריה:המלחמה הפלופונסית
קטגוריה:אתונה העתיקה
חוק המחשבים

**חוק המחשבים, התשנ"ה–1995** אושר בכנסת השלוש עשרה ב-17 ביולי 1995 והוא קובע עבירות מחשב. בתיקון עקיף עסק החוק בהתאמת דיני הראיות לשימוש בפלטי מחשב ובהוראות לעניין חיפוש במחשב.

## היסטוריה חקיקתית
הצעת חוק המחשבים הוגשה על ידי הממשלה בעקבות עבודתו של צוות בין-משרדי ובין-תחומי שמינה שר המשפטים. המניעים לחקיקתו של חוק המחשבים מוצגים בדברי ההסבר להצעת החוק:

החוק אושר בכנסת השלוש עשרה ב-17 ביולי 1995, ונכנס לתוקף שלושה חודשים מיום פרסומו, ב-25 באוקטובר 1995. מאז חקיקתו תוקן החוק רק פעם אחת, ביולי 2012, והוחלף בו סעיף 6, הקובע פעולות אסורות בתוכנה.

## הוראות החוק
מחשב מוגדר בחוק זה: "מכשיר הפועל באמצעות תוכנה לביצוע עיבוד אריתמטי או לוגי של נתונים, וציודו ההיקפי, לרבות מערכת מחשבים, אך למעט מחשב עזר". מחשב עזר הוגדר בחוק כ"מחשב המסוגל לבצע פעולות חישוב אריתמטיות בלבד ופעולות הכרוכות בביצוע פעולות כאמור", כלומר מחשבון. הגדרת מחשב היא הגדרה רחבה הכוללת בתוכה גם טלפון חכם ומחשב לוח, שהומצאו שנים לאחר חקיקת החוק.

בחוק המחשבים נקבעה ענישה פלילית של משלוש ועד חמש שנות מאסר לאדם העושה אחת מפעולות אלה:
* משבש את פעולתו התקינה של מחשב או מפריע לשימוש בו.
* מוחק חומר מחשב, גורם לשינוי בו, משבשו בכל דרך אחרת או מפריע לשימוש בו.
* עושה פעולה לגבי מידע כדי שתוצאתה תהיה מידע כוזב או פלט כוזב.
* חודר שלא כדין לחומר מחשב הנמצא במחשב. בית המשפט העליון פירש חדירה כ"שימוש במחשב בהיעדר הסכמת בעליו".
* יוצר תוכנה זדונית או מפיץ אותה בזדון.

בנוסף קובע החוק שהפרעה שלא כדין לשימוש במחשב או בחומר מחשב, ומחיקת חומר מחשב, גרימת שינוי בו או שיבושו בכל דרך אחרת, שלא כדין, הם עוולה המאפשרת הגשת תובענה לפי פקודת הנזיקין.

במסגרת חקיקתו של חוק זה תוקנה פקודת הראיות, ונקבעו בה התנאים לקבילותו של פלט מחשב כראיה, ותוקנה פקודת סדר הדין הפלילי (מעצר וחיפוש) כך שתאפשר גם חיפוש במחשב.

## לקריאה נוספת
* נעמי אסיא, **דיני מחשבים - הלכה למעשה**, הוצאת נ.ד.י.ר. מחשבים.
* איריס מרקוס, **תקשורת, מחשבים, אינטרנט והרשתות החברתיות**, הוצאת "אוצר המשפט".

## קישורים חיצוניים
* 
* 
* מדיניות העמדה לדין וענישה בעבירה של חדירה לחומר מחשב, הנחיות פרקליט המדינה, 27 באוגוסט 2018
* מיכאל בירנהק, משפט המכונה: אבטחת מידע וחוק המחשבים, באתר של איגוד האינטרנט הישראלי
* עשור לחוק המחשבים, **[[שערי משפט (כתב עת)|שערי משפט]]**, ד'/2, תשס"ה–תשס"ו - שלל מאמרים שעניינם חוק המחשבים
* בועז גוטמן, חקיקת מחשבים ויישומה
* נעמי אסיא, עבירות מחשב, באתר של לשכת עורכי הדין בישראל, 21 ביולי 2004
* אסף הרדוף, חומר מחשב, חומר למחשבה: מבט תכליתי באיסור החדירה לחומר מחשב, **[[משפט, חברה ותרבות]]**, 2017
* פריצה לחשבונות מקוונים, באתר משטרת ישראל, 5 ביולי 2021
* חוק המחשבים: מהן עבירות מחשב ואינטרנט?, באתר דין - עורכי דין ומידע משפטי בישראל, 22 במאי 2017
* 

## הערות שוליים

המחשבים
קטגוריה:המחשוב בישראל
קטגוריה:הכנסת השלוש עשרה: חקיקה
קטגוריה:מחשוב: חוק ומשפט
World Record

**World Record** הוא האלבום השביעי של להקת הרוק המתקדם הבריטית, ואן דר גראף ג'נרייטור. האלבום יצא לאור בשנת 1976. ב-2005, יצא האלבום מחדש בגרסת רימסטר עם רצועות בונוס.

זהו האלבום האחרון של הלהקה המנוגן על ידי ההרכב ה"קלאסי" של הלהקה עד האלבום Present משנת 2005. לאחר אלבום זה, הקלידן יו בנטון והחלילן והסקסופוניסט דייוויד ג'קסון, עזבו את הלהקה ועברו לפרויקטים עצמאיים. אך פיטר האמיל וגאי אוונס המשיכו ואיתם הצטרפו חברי להקה חדשים. הבסיסט ניק פוטר אשר היה חבר בלהקה ועזב. השני גראהם סמית' על כינור. ההרכב הזה יהיה נוכח באלבום The Quiet Zone/The Pleasure Dome.

## רשימת שירים
כל השירים נכתבו על ידי פיטר האמיל למעט איפה שמצוין
#### צד ראשון
# "When She Comes" – 8:02  
# "A Place to Survive" – 10:05
# "Masks" – 7:01

#### צד שני
# "Meurglys III (The Songwriter's Guild)" – 20:50
# "Wondering" (האמיל, יו בנטון) – 6:33

### גרסה מחודשת משנת 2005
# "When She Comes" – 8:13
# "Masks" – 7:23 
#*שני ההקלטות הוקלטו במהלך המופע ב-BBC של ג'ון פיל מ-11 בנובמבר 1976

## ביצוע
*פיטר האמיל - שירה, גיטרה, פסנתר
*דייוויד ג'קסון - סקסופון, חליל צד
*יו בנטון - אורגן האמונד, מלוטרון
*גאי אוונס - תופים, כלי הקשה, מצילה

## קישורים חיצוניים

קטגוריה:ואן דר גראף ג'נרייטור
קטגוריה:אלבומים באנגלית
קטגוריה:אלבומי חברת כריזמה רקורדס
לינדה פארק

**לינדה פארק** (באנגלית: **Linda Park**; נולדה ב-9 ביולי 1978) היא שחקנית אמריקנית ממוצא דרום-קוריאני. היא ידועה בעיקר בזכות גילום דמותה של קצינת התקשורת הושי סאטו בסדרת הטלוויזיה "מסע בין כוכבים: אנטרפרייז". היא ידועה גם בגין תפקידה כמגי צ'און בסדרת הטלוויזיה "*[[התרסקות (סדרת טלוויזיה)|התרסקות]]*" בשנים 2008-2010.

## שנותיה הראשונות
פארק נולדה בקוריאה הדרומית וגדלה בסן חוזה, קליפורניה. היא השתתפה במספר הפקות תיאטרון בשנות העשרה שלה בתיכון נוטרה דאם ובמכינה של מכללת בלרמינו, אשר בסופו של דבר הובילו אותה ללימודי תואר ראשון באמנות באוניברסיטת בוסטון. במהלך קריירת הקולג' שלה, היא בילתה סמסטר באנגליה, ולמדה באקדמיה למוזיקה ולאמנויות הדרמה של לונדון ובאקדמיה המלכותית לאמנות הדרמה. בין ההפקות שהשתתפה בהן בשלב הקולג' שלה: "*Mad Forest*", "ליסיסטרטה", "סיראנו דה ברז'ראק", "ריצ'רד השלישי" ו-"נשות טרויה".

## קריירה
לפארק הייתה הופעה קטנה בשנת 2001, בסרט הקולנוע "פארק היורה 3", בתור האנה, האסיסטנטית של אלי סאלטר (לורה דרן).

פחות משנה לאחר סיום לימודיה, היא לוהקה לתפקיד של הושי סאטו בגלגול החמישי של זיכיון "מסע בין כוכבים", "מסע בין כוכבים: אנטרפרייז", אשר עלתה לראשונה בספטמבר 2001. סאטו הייתה קצינת הקשר של הספינה, עם כישרון טבעי לתרגום שפות זרות. פארק עצמה דוברת אנגלית, קוריאנית, ספרדית, וגם מדברת קצת צרפתית. במהלך הריצה של "מסע בין כוכבים: אנטרפרייז", פארק הצטלמה למגזין הגברים *FHM*.

פארק היא סטודנטית פעילה לריקוד, והעירה כי "ריקוד תמיד היה האהבה השנייה שלי", היא עדיין לומדת בלט, בין צורות ריקוד אחרות.

כיום, פארק מתגוררת בלוס אנג'לס, קליפורניה, שם היא ייסדה את קבוצת התיאטרון "*Underground Asylum*". באוקטובר 2003, פארק כיכבה בבכורה העולמית "*Fuchsia*", מחזה מאת מרי פנגר גייל בהפקת ה-*Underground Asylum*. היא גם הפיקה וכיכבה בסרטה הקצר הראשון, "*My Prince, My Angel*", בחודש אוגוסט 2003. ב-2005 היא שיחקה את קליטמנסטרה בהפקה של "אגממנון" שהועלתה בניו יורק.

ב-17 ביולי 2008 פארק הנחתה את פודקאסט ביקורת הקולנוע "*Scene Unseen*". היא שיחקה את התפקיד של "בלתי נראה" (*Unseen*) ונתנה ביקורת שלילית לסרט "*Hellboy II: The Golden Army*". במהלך הפרק נחשף כי פארק הייתה חברת ילדות של אחד המנחים הקבועים של הפודקאסט, כריס בראון.

בשנת 2009, פארק חתמה להשתתף כשחקנית קבועה בעונה השנייה של הסדרה "*[[התרסקות (סדרת טלוויזיה)|התרסקות]]*" של רשת Starz, ולגלם את דמותה של מגי צ'און. היא השתתפה ב-13 פרקים. התוכנית בוטלה מאוחר יותר לאחר מותו של כוכב הסדרה דניס הופר.

ב-2011, פארק שיחקה את דמותה של אן דיוור, בהפקה של מחזהו של ארתור מילר "*[[כולם היו בני]]*", בתיאטרון *Matrix* בלוס אנג'לס.

## פילמוגרפיה

## קישורים חיצוניים

* 

* Linda Park באתר Memory Alpha (ויקי מסע בין כוכבים)

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אמריקאים ממוצא דרום קוריאני
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
רוברט כהן

**רוברט כהן** (בצרפתית: **Robert Cohen**; 15 בנובמבר 1930 – 2 במרץ 2022) היה מתאגרף יהודי-צרפתי. נולד למשפחה יהודית-אלג'ירית.

ב-1954 זכה בתואר אלוף העולם באגרוף במשקל תרנגול לאחר שהביס את המתאגרף התאילנדי שמרואן סונגקיטרט. ב-29 ביוני 1956 איבד את תארו מול מריו דגטה לאחר שהשופט הפסיק את הקרב בסיבוב השביעי.

נפטר ב-2 במרץ 2022.

## קישורים חיצוניים

## הערות שוליים

קטגוריה:מתאגרפים צרפתים
קטגוריה:אלופי עולם יהודים
קטגוריה:יהודים אלג'יראים
קטגוריה:מתאגרפים יהודים
קטגוריה:אלופי עולם באגרוף - משקל תרנגול
קטגוריה:צרפתים שנולדו ב-1930
קטגוריה:צרפתים שנפטרו ב-2022
מדד ניירות ערך

**מדד ניירות ערך** הוא מדד המשקף את רמת המחירים הממוצעת של קבוצות מסוימות או ענפים מסוימים של ניירות ערך הנסחרים בבורסה לניירות ערך. המדד מחושב מתוך מחירי ניירות הערך, בדרך כלל על ידי חישוב ערכם המשוקלל. המדד משמש משקיעים הן להערכת רמת המחירים של ענף או קבוצה מסוימים, והן כבסיס להערכת ביצועים (Benchmark) למדידת ביצועים של תיקי השקעות ולהשוואה של ביצועים אלה ברמה יומית, חודשית, שנתית או רב-שנתית.

מדדי ניירות ערך העיקריים הם מדדי מניות ומדדי איגרות חוב. מדדי מניות בולטים בעולם הם מדד דאו ג'ונס ומדד נאסד"ק בארצות הברית, מדד ניקיי ביפן, מדד דאקס בגרמניה, ומדד הנג סאנג בהונג קונג.

קביעת המשקל של כל נייר ערך משתנה ממדד למדד: במדד דאו ג'ונס המניות השונות משוקללות לפי מחיריהן, וכך יכולה להיווצר הטיה לטובת מניות בעלות מחיר גבוה. במדדים אחרים משוקלל בדרך כלל שווי שוק של כל מניה ומניה, ובמדדים מסוימים נלקחת בחשבון רק "הסחורה הצפה" באותן מניות, כלומר רק המניות שנמצאות בידי הציבור ונסחרות בבורסה ללא הכללת מניות שמוחזקות על ידי בעלי השליטה בחברה.  

כיוון שניירות ערך מחלקים למחזיקיהם דיבידנדים או ריבית, נהוגות במדדים שתי גישות לצעד זה:
* מדד מחיר, המתעלם מהדיבידנדים המחולקים, כך שחלוקת דיבידנד, המורידה את שער נייר הערך, מורידה גם את המדד. 
* מדד השקעה או מדד תשואה כוללת, המניח שהדיבידנדים המחולקים הושקעו מחדש בניירות הערך שבמדד. כתוצאה מכך המדד אינו יורד כאשר ישנה חלוקה של דיבידנד. 

מכשירי השקעה רבים, כמו קרנות נאמנות ותעודות סל, מנסים לחקות את מדדי ניירות הערך, דהיינו להניב תשואה דומה למדדים, ובאותה רמת סיכון. כלי השקעה אלה פופולריים בקרב משקיעים שרמות הידע, הניסיון או הזמן שהם יכולים להקצות לניהול תיק ההשקעות אינן גבוהות. לעומתם, יש מכשירי השקעה שמתיימרים להכות את המדד הרלוונטי.
הפופולריות של המדדים יוצרת עניין גם במכשירי השקעה נגזרים עליהם, כמו אופציות וחוזים עתידיים.

## בישראל
בישראל מדדי המניות המובילים הם מדד תל אביב 125, ולצדו מדד תל אביב 35 שמשמש גם כנכס בסיס למסחר באופציות. במדדים אלה שקלול המניות השונות נותן משקל יתר לסחירות המניה, ולפיכך, חברה שמניותיה מוחזקות בשיעורים גבוהים על ידי הציבור, ולכן הסחירות היחסית במניותיה גבוהה יותר, זוכה לשקלול גבוה יותר אף מזה הנגזר משווי השוק של מניותיה. מצד שני, חברות שמשקלן גבוה מאוד, כמו טבע תעשיות פרמצבטיות, ששוויה היה עד לשנת 2017 שקול לעשרות אחוזים מהמדד, מוגבלות במשקלן במדד.

מדדי אג"ח מובילים הם מדדי התל בונד השונים (60, 40 ו-20).

חישוב המדדים מתבצע על ידי הבורסה לניירות ערך בתל אביב, המשתפת פעולה עם הלשכה המרכזית לסטטיסטיקה.

## קישורים חיצוניים

* מדדי ניירות ערך, באתר הבורסה לניירות ערך בתל אביב
* מהו מדד ואיך הוא עוזר למשקיע המבולבל? באתר "עלילות זיק", 3 ביולי 2021

*
שחזור סיפורים עתיקים

**שחזור סיפורים עתיקים** (בסינית מסורתית: **古小說鈎沈**; בסינית מפושטת: **古小说钩沉**; בפין-יין: **gǔ xiǎoshuō gōuchén**, גוּ שְׂיָאושְׁווֹ גוֹאוּצֶ'ן) הוא אוסף ספרים אבודים שליקט וקיבץ לוּ שׂוּ'ן בשנים 1909–1911. באוסף 36 ספרים המסודרים כרונולוגית, הקדום מביניהם הוא צִ'ינְג שְׁה דְזְה מתקופת שושלת ג'ואו, והמאוחר הוא "רשומות שטיחת הפלאים" מתקופת שושלת סווי.

הספר נכלל באוסף "כל כתבי לוּ שׂוּ'ן" במספר מהדורות.

## תוכן היצירה
הספרים המשוחזרים באוסף מסווגים כמשויכים ל"אסכולת דברי הזוטרים", שעיקר עיסוקה היה בתיעוד דברים שנשמעו "ברחוב".

על פי ההקדמה לאוסף, מקור השם "אסכולת דברי הזוטרים" הוא בצורת איסוף ורישום המידע: הפקידים הזוטרים שימשו אוזניים למלך בקרב האוכלוסייה, ומקור להבנת הלך רוחו של הציבור, והידיעות שהביאו, "גם אם היו אלו להגי ניחוש או להגיו של משוגע", קובצו ונרשמו.

על פי אותה הקדמה, הסיבה לעיסוק בסיפורי שדים שכאלו הוא הבאתם לעיסוק בענייני הדאו.

## חשיבות היצירה
לוּ שׂוּ'ן תיעד בדקדקנות את המקורות מהן ליקט את היצירות, ואף ציין הבדלי גרסאות, ובנוסף נתן משקל רב לאותנטיות של מקורות ונמנע משימוש במקורות חשודים בזיוף. הדבר מוסיף ליצירה אמינות ודיוק ברמה אקדמית.

האוסף נחשב מקור חשוב במיוחד ללימוד ספרות פופולרית בסין העתיקה, ז'אנר שזכה להתעלמות לאורך ההיסטוריה של סין מצד חוקרים וכותבי ביבליוגרפיות. לוּ שׂוּ'ן עצמו השתמש בו בכתיבת ספרו "קווים להיסטוריה של הרומן בסין".

הוא פורסם רק לאחר מותו של לוּ שׂוּ'ן על ידי "הוועדה להנצחת אדון לוּ שׂוּ'ן" ב-1939, ונכלל באוסף "כל כתבי לוּ שׂוּ'ן" במהדורות 1938, 1947, 1951 ו-2012.

## מקורות היצירה
הציטוטים מהם מורכבים השחזורים נאספו בעיקר מספרים המוזכרים ברשימות בספר הָאן, ספר סְווֵי וספר טאנג החדש, זאת על מנת להגן על האיסוף ככל האפשר מזיופים מאוחרים. בנוסף נעשה שימוש מקורות מאותם ספרים המסווגים תחת קטגוריות אחרות, וביצירות ללא אזכור במקורות ההיסטוריים. בסך הכל משתמש האוסף בכ80 מקורות.

## תהליך הכתיבה
את עבודת הליקוט החל לוּ שׂוּ'ן בשנת 1898. בשנת 1909 חזר לסין מלימודיו ביפן והחל לכתוב ולארגן סיפורים מטרום תקופת שושלת טאנג. העבודה על האוסף נסתיימה ב-1911 והוא קיבל את שמו "שחזור סיפורים עתיקים".

## היצירות הנכללות באוסף

## קישורים חיצוניים

* על הספר באתר chinaknowledge

## הערות שוליים

קטגוריה:סין: היסטוריה
קטגוריה:ספרות סינית
מעגל הקסמים

**מעגל הקסמים** (באנגלית: **The Matarese Circle**) הוא ספר מאת הסופר רוברט לדלום. עלילת הספר עוסקת במלחמה הקרה ובמאבק הבין גושי.
## עלילת הספר
עלילת הספר מתרחשת בימי המלחמה הקרה. מותם של שני אישים בכירים, משני צדי המתרס, מזעזע את האיזון בין שתי המעצמות. מן הצד האחד בערב חג המולד, בבית הזונות המפואר ביותר בניו יורק, נרצח ראש המטות המשולבים של צבא ארצות הברית, הגנרל אנתוני בלקבורן. ברוסיה נרצח מדען גרעין בכיר. בשני המקרים הראיות מעידות כי מתנקש מן הצד שכנגד ביצע את המשימה. האירועים מעמידים את עולם הביון האמריקאי על רגליו. בברית המועצות מתגלה לוואסילי טאליינקוב, "הצפעוני", הרוצח המקצועי ביותר של הק.ג.ב כי ארגון מרושע ורב עוצמה, שאנשיו מחזיקים בעמדות מפתח בכל מדינה בעולם, שהיה מעורב כמעט בכל רצח פוליטי במאה העשרים, זומם עכשיו לגרור את המעצמות לעימות עולמי, ולנצל את המהומה להגיע לשליטה מוחלטת. בהיעדר תמיכה מבית, מבודד ומנוכר מחליט טאליינקוב לפנות לאדם היחיד היכול לסייע לו, אויבו משכבר – "הזאב הבודד", הוא בראנדון סקופילד, הסוכן החשאי והמתנקש המיומן ביותר של חטיבת השירות הקונסולרי ("שיר קונס") במשרד החוץ האמריקני.

סקופילד הוא מקצוען ותיק בתחום. לאחר גיוסו למשרד החוץ מאוניברסיטת הרווארד הוצב בחטיבת השירות הקונסולרי. בתחילה היה מיועד לתפקיד דיפלומטי והצבתו שם הייתה אמורה להיות קצרת מועד. ואולם שדה הקרב המודיעיני בו פעלו אנשי החטיבה השתנה ואיתו ייעודה המבצעי. סקופילד עבר הכשרה כלוחם קומנדו, וכמתנקש מיומן. עד מהרה הפך לסוכן חשאי שפעל ברחבי העולם, וכתוצאה מכך ליריבו הטבעי של "הצפעוני". הדו-קרב בינו לבין טאליינקוב הפך לאישי לאחר מותה של אשתו של סקופילד, שנהרגה במארב שהציבו לה סוכני הק.ג.ב במזרח ברלין.

במהלך מתוחכם מצליח טאליינקוב ליצור מגע עם סקופילד ולשכנעו באמיתות האיום, וכי עליהם לשתף פעולה כדי לעצור את אנשי ארגון מאטארס. הספר פועל על פי קווי עלילה שבמרכזה מרגל או לוחם בודד, אשר אף כי הוא מצטייר כפראנואיד בתחילה, מתברר שאכן מתנהל אחריו מצוד, לעיתים על ידי עמיתיו לארגון, והוא רדוף ונמלט עד אשר הוא מוצא לעצמו עמית או חבר, שלא ברור אם ניתן לבטוח בו. בדרך כלל על פי נוסחה זו מצליח הפרוטגוניסט להוכיח כי הוא חף מפשע ולהביא את הרשעים על עונשם. בעלילה שכזו תמיד מצויה בקונפליקט זכותו של הגיבור להפעיל את כל כישוריו, אותם רכש ובהם השתמש בשירות המולדת, כנגד רודפיו וכדי לנצח את אויביו אף כי לא קיבל לכך הכשר על ידי המדינה.

## קישורים חיצוניים
* 
* 

## הערות שוליים

קטגוריה:ספרי מתח
קטגוריה:ספרי ריגול
קטגוריה:ספרי 1979
קטגוריה:רוברט לדלום
קטגוריה:ספרי הוצאת שלגי
שמעון שירזי

ממוזער|250px|שמעון שירזי, ינואר 2013
**שמעון שירזי** (נולד ב-1968 בתל אביב) הוא מפיק מסיבות ישראלי שהתפרסם במיוחד הודות למסיבות הנושא ומסיבות הגייז שהפיק ועיצב מאז 1991.

## חייו
שירזי נולד בלב העיר תל אביב. משפחתו התגוררה ברחוב שינקין. אימו עבדה כמארחת במועדון של רפי שאולי (מקים מועדון הלילה הראשון בישראל). אביו, זקי שירזי, הקים בשנות ה-70 וה-80 תפאורות לסרטים ישראלים כמו "קזבלן", "מציצים", "הבית ברחוב שלוש" ו"חגיגה לעיניים", וגם להפקות בינלאומיות שצולמו בארץ (מחץ הדלתא, רמבו 3 והמיני סדרה משה שצולמה בסנטה קתרינה שבסיני). שירזי הצעיר התלווה לאביו אל הסטים שהקים, ונגע בבוהמה התל אביבית שעימה היו הוריו מקושרים. לאחר שבבית הספר ארגן מסיבות, הצטרף לרשת האופנה "ראש אינדיאני". תחילה היה מתאם אופנה, אך תוך זמן קצר הפך למעצב תצוגות אופנה.

ב-1991 הוזמן באופן חד פעמי לעצב מסיבה שהייתה מיועדת להקהילה הגאה ב"מועדון הפינגווין" בתל אביב. קהל זה נותר קהל היעד המרכזי עבור ההפקותיו של שירזי כיום. את המסיבות הפיק ביחד עם דודתו, אילנה שירזי ועופר ניסים. מסיבת חוף שהפיק באולם הקטן זכתה להצלחה משמעותית הודות לקונטיינר של חול ים שנשפך ופוזר במועדון וגם איש הארטיק מהחוף שהוזמן. לאחר שעיצב מספר מסיבות נוספות, בחר לעזוב את עולם האופנה והקדיש את זמנו לעיצוב מסיבות.

את הקפיצה הגדולה בהפקות חווה שירזי לאחר שנתקל בחסמים ביורוקרטים שמנעו ממנו לערוך מסיבות בתל אביב, ולכן בחר לנדוד למועדון "האומן 17" בירושלים. המעבר מאולמות בתי הקולנוע והמרתפים האותנטיים והחמים אותם אכלס עד אותה עת בתל אביב, למבנה תעשייתי גדול ומשוכלל היה חד. לראשונה, מצא אולם גדול שיכול היה להכיל אלפי משתתפים ויותר מכל – לאפשר את הקמתן של תפאורות עצומות שטרם נראו במסיבות הישראליות.

בשנת 2011 גייס ארגון בלה דואגת אנשי לילה מובילים למען המאבק להעלאת המודעות ל-HIV והפיק לוח שנה "בלה דואגת" בהשתתפותם. אנשי לילה רבים ומובילים התגייסו למאבק והצטלמו ללוח השנה של "בלה דואגת" לאותה השנה.[5] בין המשתתפים היו: שירזי עצמו, אליוט, טלולה בונט, קיי-לונג ומובילי דעת קהל ואנשי לילה נוספים בקהילה הגאה.

בינואר 2013 נפתחה בבית העיר בתל אביב התערוכה "חותמת לילה" (אוצרת ראשית: איילת ביתן שלונסקי), שהוקדשה ליצירתו של שירזי המעצב לא רק את המסיבות שמפיק, אלא תרבות לילה שלמה שזכתה להציב את ישראל ככוח מוביל בתרבות המועדונים בעולם.

ביוני 2015, במלאת 40 שנה לאגודת הלהט"ב, זכה שירזי להיכלל בין 40 המשפיעים בתולדות קהילת הלהט"ב.

## ראו גם
* הזמן הוורוד (סרט)

## לקריאה נוספת
* ניסן שור, **לרקוד עם דמעות בעיניים: ההיסטוריה של תרבות המועדונים והדיסקוטקים בישראל**, תל אביב: רסלינג, 2008.

## קישורים חיצוניים
* יניב הלפרין, "אני ומסיבות זה כמו זוגיות", GoGay, 8 בינואר 2009
* 
* 
* 
* 
* 
* 

## הערות שוליים

קטגוריה:להט"בים ישראלים
קטגוריה:מפיקים ישראלים
קטגוריה:משתתפי גולסטאר
קטגוריה:ישראלים שנולדו ב-1968
Time Vaults

**Time Vaults** הוא אלבום של להקת ואן דר גראף ג'נרייטור. האלבום יצא לראשונה על קלטת, כמעט ארבע שנים לאחר פירוק הלהקה ב-1978. מאוחר יותר, יצא האלבום על תקליט ויניל וב-1992 יצא לאור על תקליטור. האלבום כולל שירים שהוקלטו על ידי הלהקה מ-1972 עד 1975 בתקופה שהלהקה הייתה בהפסקה זמנית. ההקלטות לא היו באיכות טובה.

בין היתר, האלבום גם מכיל את החזרות של הלהקה להופעותיה בשנת 1975, לאחר איחודה.

בשיר "Coil Night" הסולן פיטר האמיל מנגן בגיטרת בס והסקסופוניסט דייוויד ג'קסון מנגן על פסנתר.

## רשימת שירים
# "The Liquidator" (האמיל) – 5:24
# "Rift Valley" (האמיל, ג'קסון, אוואנס) – 4:40
# "Tarzan" (האמיל, ג'קסון, אוואנס, באנטון) – 2:09
# "Coil Night" (ג'קסון) – 4:12
# "Time Vaults" (ללא קרדיט) – 3:33
# "Drift (I hope it won't)" (באנטון) – 2:40
# "Roncevaux" (האמיל) – 6:55
# "It All Went Up" (בחלק מהדפסות האלבום השיר נקרא בטעות "It All Went Red") (האמיל) – 4:07
# "Faint And Forsaken" (האמיל) – 2:45
# "Black Room" (האמיל) – 8:52

## ביצוע
*פיטר האמיל - שירה, גיטרה, פסנתר, בס
*דייוויד ג'קסון - סקסופון ופסנתר
*יו באנטון - אורגן האמונד, בס
*גאי אוואנס - תופים

## קישורים חיצוניים

קטגוריה:ואן דר גראף ג'נרייטור
The Quiet Zone/The Pleasure Dome

**The Quiet Zone/The Pleasure Dome** אשר יצא ב-1977 היה האלבום האחרון של להקת ואן דר גראף ג'נרייטור עד איחודם ב-2005.

האלבום מאופיין בצליל יותר אנרגטי בסגנון ניו וייב אשר היה שונה באלבומים הקודמים של הלהקה שהתאפיינו ברוק מתקדם. זה היה בלתי צפוי מצד הסולן ומנהיג הלהקה, פיטר האמיל.

באלבום הזה, הבסיסט ניק פוטר חזר ללהקה, שעזב בשנת 1970, והכנר גרהאם סמית', הצטרף גם הוא להרכב, במקומם של הקלידן יו בנטון והסקסופוניסט דייוויד ג'קסון, זה גרם לשינוי הלהקה במידה ניכרת. באופן רשמי, שם הלהקה קוצר ל-Van der Graaf לאלבום הזה ואלבום ההופעה החי Vital שבא אחריו, אבל התקליטים האלו היו השיא של חברת התקליטים Charisma כשהלהקה השתמשה בשמה המלא והמקוצר.

## רשימת שירים
כל השירים נכתבו על ידי פיטר האמיל למעט איפה שמצוין
# "Lizard Play" – 4:29
# "The Habit of the Broken Heart" – 4:40
# "The Siren Song" – 6:05
# "Last Frame" – 6:15
# "The Wave" – 3:15
# "Cat's Eye / Yellow Fever (Running)" (האמיל, גרהאם סמית') – 5:21
# "The Sphinx in the Face" – 5:59
# "Chemical World" – 6:12
# "The Sphinx Returns" – 1:18

### רצועות בונוס
# "Door" – 3:23
# "The Wave" – 3:03
#* *גרסת דמו*
# "Ship of Fools" – 3:43
#* *הבי-סייד לסינגל "Cat's Eye"*

*זהו היה האלבום האחרון של הלהקה שנוספו לו רצועות בונוס

## ביצוע
*ניק פוטר - גיטרת בס
*גאי אוונס - תופים, כלי הקשה
*פיטר האמיל - שירה, פסנתר, גיטרה
*גרהאם סמית' - כינור
*דייוויד ג'קסון - סקסופון בשירים "The Sphinx in the Face" ו-"The Sphinx Returns"

## קישורים חיצוניים

קטגוריה:ואן דר גראף ג'נרייטור
קטגוריה:אלבומים באנגלית
קטגוריה:אלבומי חברת כריזמה רקורדס
קונור טריניר

**קונור טריניר** (באנגלית: **Connor Trinneer**; נולד ב-19 במרץ 1969) הוא שחקן קולנוע, תיאטרון וטלוויזיה אמריקאי. תפקידיו הבולטים ביותר היו של צ'ארלס "טריפ" טאקר השלישי בסדרה "מסע בין כוכבים: אנטרפרייז" ומיכאל ב-"סטארגייט אטלנטיס".

## ביוגרפיה
טריניר נולד ב-19 במרץ 1969 בוואלה וואלה, וושינגטון, אבל בילה שנים רבות בקלסו, שם למד בבית ספר יסודי, חטיבת ביניים ולבסוף בתיכון קלסו. הוא למד ב-*Pacific Lutheran University* שבטקומה. בעודו לומד ב-*PLU*, הוא שיחק פוטבול. הוא סיים עם התואר ראשון באמנויות במשחק, והמשיך ללימודי תואר שני באמנות מאוניברסיטת מיזורי, קנזס סיטי.

### משפחה
הסבא והסבתא של טריניר מצד אמו היו מדרום מיזורי ומצפון ארקנסו, וסיפקו עבורו השראה למבטא הדרומי עבור תפקידו כצ'ארלס טאקר.

טריניר עם התחתן אריאנה נווארה ב-29 במאי 2004; יש להם בן, ג'ספר (נולד ב-11 באוקטובר 2005).

## קריירה
טריניר פרץ לתודעת הציבור לראשונה ב-"*Arcadia*" שב-*Huntington Theater Company*, בוסטון. חלק נכבד מעבודתו עד כה היה בתיאטרון, במיוחד התקשרות ארוכה עם *Circle X Theatre Company* שבהוליווד.

טריניר הופיע במספר הופעות אורח בסדרות טלוויזיה שונות, לרבות "*One Life to Live*", "גולשים בזמן" ו-"*Touched by an Angel*". היה לו גם תפקיד משמעותי באדפטציה הטלוויזיונית של "*Far East*", מחזה מאת א.ר. גורן, בו גילם דמות של קצין הומוסקסואל בשם בוב מונגר. בשנים 2001-2005 הוא גילם את דמותו של קומנדר צ'ארלס "טריפ" טאקר השלישי ב-"מסע בין כוכבים: אנטרפרייז".

לאחר ביטולה של הסדרה "מסע בין כוכבים: אנטרפרייז", טריניר חזר להופיע ככוכב אורח בתפקידים שונים בסדרות כגון "שליחות קטלנית: יומני שרה קונור", "24" וכן תפקיד חוזר בדמותו של מייקל וורייט בסדרה "סטארגייט אטלנטיס".

הוא השתתף ב-*GO3 Electronic & Entertainment Expo* בפרת', מערב אוסטרליה; הוא הופיע בערוץ שבע של פרת', יחד עם עמיתו ל-"סטארגייט אטלנטיס", השחקן דייוויד ניקל.

### מסע בין כוכבים
קונור טריניר ידוע בעיקר בגין תפקידו בסדרה "מסע בין כוכבים: אנטרפרייז" (שנים 2001-2005), במסגרתה גילם את דמותו של קומנדר צ'ארלס "טריפ" טאקר השלישי, המהנדס הראשי.

## פילמוגרפיה חלקית

## קישורים חיצוניים

* 

* Connor Trinneer באתר Memory Alpha (ויקי מסע בין כוכבים)

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי האוניברסיטה הלותרנית הפסיפית
קטגוריה:בוגרי אוניברסיטת מיזורי
קטגוריה:אמריקאים שנולדו ב-1969
מקסימום אוברדרייב

**מקסימום אוברדרייב** (באנגלית: **Maximum Overdrive**) הוא סרט אימה-מדע בדיוני-פעולה-אסונות משנת 1986 שנכתב ובוים על ידי סטיבן קינג. בסרט מככבים אמיליו אסטבז, פט הינגל, לורה הרינגטון וירדלי סמית'. התסריט נכתב בהשראה על בסיס סיפור קצר של קינג בשם "Trucks".

זהו הסרט היחיד שביים סטיבן קינג בעצמו, ולאורך השנים בוימו עשרות סרטים המבוססים על ספריו.

## תקציר עלילה
הסרט הוא מג'אנר "הגולם הקם על יוצרו". בבסיס העלילה - כדור הארץ עובר דרך זנבו של כוכב שביט Rhea-M וקרינה חוצנית פוגעת בו וגורמת למכונות להתעורר לחיים ולנסות לפגוע בבני האדם.

במהלך הסרט רואים,למשל, סכין חשמלי הנח בשקט שמתחיל פתאום לפעול מעצמו, ומנסה לקטוע את ידה של עובדת המטבח וואנדה יוני (הלן מקלדוף), אך הודות להתערבותו של סגן המנהל ביל רובינסון (אמיליו אסטבז), שהורס כליל את אותו סכין חשמלי במספר מכות פטיש, היא נפצעת באופן קל מאוד.

הסרט מתאר את התבצרותם של האנשים - רובם המכריע עובדי המסעדה ועובדי תחנת הדלק של *דיקסי בוי*. כאשר המתבצרים מבינים שסיכוייהם לשרוד בתוך מבנה המסעדה קלושים, המתבצרים אוגרים נשק צבאי משוכלל שהזמין מנהל תחנת הדלק דיקסי בוי, בובה הנדרשוט (פט הינגל) ומנסים למצוא דרך להימלט מאימת המכונות שקמו לחיים לרבות כלי הרכב שנמצאים מחוץ לתחנת הדלק. סגן המנהל בין רובינסון (אמיליו אסטבז) הוגה רעיון איך לצאת חמוש מהמסעדה מבלי שהמשאיות ידעו זאת, כך שבסופו של דבר כל המתבצרים זוחלים דרך מנהרות הביוב עד שהם מוצאים מעגן סירות. שם הם לוקחים סירה ומפליגים לעבר חוף מבטחים.

מרגע יציאתם מתחנת הדלק של *דיקסי בוי* ועד להגעתם אל המעגן, מחסלים מתבצרי דיקסי בוי שלוש מכונות. ראשית מחסל ילד בשם דיק קלר(הולטר גרהם) את מכונת הזמנת האוכל של הרכבים במסעדת הדינר בצרור יריות של תת-מקלע, לאחר שהמכונה התחילה לקלל את האנשים משום שהם בני אנוש. אחר כך מחסלת ברט יחד עם קרטיס את אוטו הגלידה לאחר שהם יורים לעברו צרור יריות מתת-מקלע. המכונה האחרונה שמחוסלת היא משאית הצעצועים השחורה, בעלת פנים גדולות של שד ירוק, אותה מחסל ביל רובינסון שיורה לעברה טיל הבזוקה מסוג לאו M72. השמדתה של משאית הצעצועים גורמת שמחה ואושר בקרב מתבצרי הדיקסי בוי.

## שחקנים ראשיים
* אמיליו אסטבז בתפקיד ביל רובינסון
* פט הינגל בתפקיד באבה הנדרשוט
* לורה הרינגטון בתפקיד ברט
* ירדלי סמית' בתפקיד קוני
* ג'יאנקרלו אספוזיטו גנב המטבעות ממשחקייה של *דיקסי בוי*
* אלן מקאלדוף בתפקיד ונדה ג'ון
* פרנקי פאיסון בתפקיד הנדי
* ליאון ריפי בתפקיד בראד
* כריסטופר מורני בתפקיד קאמפ לומן
* ג'ון שורט בתפקיד קרטיס
* ג'יי.סי קווין בתפקיד דאנקן קלר
* הולטר גראהם בתפקיד דיק קלר
* בארי בל בתפקיד סטיב גייטון
* פטריק מילר בתפקיד ג'ואי
* ג'יי דון פרגוסון בתפקיד אנדי

## קישורים חיצוניים

קטגוריה:סרטי 1986
קטגוריה:סרטי אימה מ-1986
קטגוריה:סרטי פעולה אמריקאיים
קטגוריה:סרטי אימה אמריקאיים
קטגוריה:סרטי מדע בדיוני אמריקאיים
קטגוריה:סרטי מתח אמריקאיים
קטגוריה:סרטי אסונות
קטגוריה:סרטים לפי ספרי סטיבן קינג
קטגוריה:סרטי פוקס המאה ה-20
קטגוריה:סרטי מדע בדיוני מ-1986
קטגוריה:סרטים באנגלית
דליה בודינגר

**דליה בודינגר** היא מפיקת טלוויזיה ישראלית וסמנכ"לית תקשורת בחברת אלביט מערכות. לשעבר דוברת חברת החשמל לישראל.

## ביוגרפיה
בודינגר החלה את הקריירה התקשורתית שלה בדובר צה"ל. בין השנים 1990–1993 הייתה בודינגר העורכת הראשית של החדשות בכבלים. ב-1993 נמנתה בודינגר על מקימי חברת החדשות של ערוץ 2 ושימשה עד 2003 בתפקיד מפיקה ראשית.

כעשור מאוחר יותר, הקימה את חברת החדשות של ערוץ 10 עם רם לנדס. במקביל עבדה בודינגר באותה תקופה בחברת נוגה תקשורת. שימשה מנכ"ל קודה תקשורת, חברת ההפקה שמאחורי "מחוברות", "מחוברים" ו"ילדי ראש הממשלה", והפיקה בנוסף את מהדורות החדשות האזוריות עבור הוט ו"יס".

את ניסיונה בתחום הדוברות וההסברה צברה בודינגר בתקופה בה שימשה מנהלת פרויקטים ברשות לפיתוח הגליל של המשרד לפיתוח הנגב והגליל.

בשנים 2012–2022 כיהנה כדוברת חברת החשמל לישראל ומנהלת אגף תקשורת ודוברות. במסגרת תפקידה הייתה אחראית על תחום ההסברה, הדוברות ויחסי הציבור, ניהול מערך הרשתות החברתיות ואתר האינטרנט של החברה וניהול מערך התקשורת הפנים ארגונית לעובדי החברה וגמלאיה. בנובמבר 2022 מונתה לסמנכ"לית תקשורת בחברת אלביט מערכות. היא מרצה בקורס מיתוג מעסיק באיגוד השיווק הישראלי.

בן זוגה הוא חבר הכנסת לשעבר צבי האוזר.

## קישורים חיצוניים

## הערות שוליים

קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:סגל חברת החדשות
קטגוריה:דוברות ישראליות
קטגוריה:דוברים ישראלים
קטגוריה:חיילות דובר צה"ל
קטגוריה:חיילי דובר צה"ל
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
חילופי משמרות

[250px|ממוזער|שמאל|חילופי משמרות ב[ארמון בקינגהאם]]
**חילופי משמרות** הוא טקס רשמי, בו קבוצת חיילים, הממלאת תפקיד של משמר טקסי במוסדות חשובים, מוחלפת בקבוצה אחרת של אותו משמר. לטקסים אלו, לעיתים קרובות, כוריאוגרפיה מוקפדת ומורכבת.
250px|ממוזער|שמאל|טקס חלופי משמרות ליד הארמון המלכותי השוודי בסטוקהולם
## דנמרק
בארמון אמליאנבורג, משכן המלוכה בקופנהגן, חיילי המשמר המלכותי עומדים על המשמר 24 שעות ביממה. המשמר מתחלף בשעה 12:00 בצהריים כל יום. קיימים שלושה סוגי משמרות וטקסים שונים של חילופי משמרות:
* משמר המלך - כאשר המונרך נמצא בארמון (נכון ל-2025 - פרדריק העשירי, מלך דנמרק). המשמר מלווה בתזמורת המשמר המלכותי. 
* משמר הלוטננט - כאשר הנסיכים (אחד מארבעת ילדיו של פרדריק או אחיו הצעיר, הנסיך יואכים) נמצאים בארמון כעוצרים, המשמר צועד כשהוא מלווה בחלילים ותופים. 
* משמר האחוזה - כאשר יורשי העצר או הנסיך יואכים נמצאים בארמון אך לא כעוצרים, או כאשר הארמון אינו מאוכלס על ידי בני משפחת המלוכה, המשמר צועד בקופנהגן ללא ליווי תזמורתי.

## צ'ילה
חילופי משמרות נערכים בארמון הנשיאות בסנטיאגו דה צ'ילה בימים אי-זוגיים. שתי יחידות רכובות מובילות תזמורת צועדת צבאית ואת המשמר החדש אל ככר שלפני הארמון, שם הם נפגשים עם המשמר העוזב. התזמורת מנגנת נעימות פטריוטיות ופופולריות ומשמר הכבוד בשער הראשי מחליף ברכות עם קציני שתי היחידות.

## צ'כיה
במצודת פראג מוחלף המשמר בכל יום בצהריים.

## קנדה
בחודשי הקיץ מבוצע כל יום טקס חילופי משמרות באחוזת רידו, בגבעת הפרלמנט ובאנדרטת המלחמה הלאומית של קנדה באוטווה. כן נערכים בקיץ חילופי משמרות במצודת קוויבק.
## רוסיה
לאורך כל השנה מתקיימים מדי יום טקס חילופי משמרות במתחם קבר החייל האלמוני מול חומות הקרמלין על ידי המשמר הנשיאותי.

## ראו גם
* המשמר הקיסרי
## גלריה

Changing of Den Kongelige Livgarde, Copenhagen, Denmark.jpg|חילופי משמרות במשמר המלכותי בדנמרק
Relevo de la guardia en La Moneda.jpg|חילופי משמרות בארמון הנשיאות בצ'ילה
Praha, Hradní stráž 01.jpg|חילופי משמרות במצודת פראג
Ceremonial Guard (Canada) before Château Laurier.jpg|חילופי משמרות בקנדה

## קישורים חיצוניים

קטגוריה:צבא: טקסים וסמלים
זהות כפולה (ספר מתח)

**זהות כפולה** (באנגלית: **The Bourne Identity**) הוא הספר הראשון בסדרת ספרים אודות הסוכן החשאי והמתנקש ג'ייסון בורן מאת הסופר רוברט לדלום. עלילת הספר עוסקת במלחמה הקרה במאבק הבין גושי ובמצוד אחר הטרוריסט קרלוס.

## עלילת הספר
עלילת הספר נפתחת בעת לילה סוער בים התיכון, קבוצה של דייגים מוצאת גופה של גבר שצף בים. כאשר הביאו אותו אל הספינה, הגבר מתעורר, וסובל מאמנזיה ופגיעת ראש קשה. הדייגים לקחו אותו לרופא מקומי. הרופא שמטפל בו מוצא מסר טמון בניתוח במפרק הירך שלו שנותן את הפרטים של חשבון בנק בציריך. האדם יוצא מהכפר באותה סירת דיג והולך לבקר את הבנק בתקווה למצוא את זהותו. בציריך, הוא לומד את שמו – ג'ייסון בורן, וכי הוא עבד עבור חברת "טרדסטון". הוא גם מגלה שיש לו 5,000,000 דולרים בחשבון הבנק שלו.

עם עזיבתו את הבנק נקלע בורן למארב והותקף בידי שלושה גברים. הוא נמלט על נפשו תוך שהוא חוטף בת ערובה, כלכלנית קנדית בשם מארי סנט ז'אק. לאחר שהוא מציל את חייה מחליטה סנט ז'אק לסייע לבורן במאמציו לגלות את זהותו. הם מגיעים לפריז ומגלים כי העומד בראש הרודפים את בורן הוא לא אחר מאשר קרלוס "התן". קרלוס נחשב למחבל המסוכן ביותר של זמנו. בפריז פוגש בורן אדם אשר מזהה אותו, וממנו הוא למד כי שירתו יחד ביחידה בשם "מדוזה" וששם הקוד שלו היה דלתא.

בהמשך מתברר כי שמו האמיתי של בורן הוא דייוויד ווב (David Webb) ובעברו שירת כדיפלומט במשרד החוץ האמריקני והיה מוצב באסיה בתקופת מלחמת וייטנאם. אשתו התאילנדית ושני ילדיהם נהרגו מפגיעת פצצה שהטיל מטוס לא מזוהה. מונע על ידי זעם התנדב ווב והתגייס ליחידת כוחות מיוחדים של האגף לפעולות מיוחדות ששם הצופן שלה "מדוזה". ווב עבר ההכשרה כלוחם קומנדו וביצע משימות מיוחדות בעומק האויב. במהלך המלחמה נודע תחת שם הקוד "דלתא", והפך ידוע לשמצה בטקטיקות הגרילה ומשימות ההתאבדות אותן הוביל.

באחת המשימות פיקד ווב כוח לוחמים מן היחידה שהוצנח בעורף קווי האויב במטרה לחלץ קצין מודיעין שנפל בשבי צבא צפון וייטנאם. הכוח נקלע למארב והיה מרותק לעמדותיו תחת אש עזה. במהלך המשימה חשף ווב שאחד מאנשיו היה סוכן כפול והוציא אותו להורג במקום. האיש היה פושע מאוסטרליה בשם ג'ייסון בורן.

לאחר המלחמה, ווב הפך למורה בקולג' בניו המפשייר עד שגויס בשנית לסוכנות הביון המרכזית והוצב בפרויקט "טרדסטון". המטרה הייתה ליצור מתנקש מתחרה לקרלוס ובכך לגרום לו לצאת ממחבואו ולהרוג אותו. ווב לקח את שמו של בורן והפך לרוצח "קין", שלקח אחריות על הרג של אנשים אחרים כדרך לאתגר את קרלוס.

## עיבודים לקולנוע
"זהות כפולה" עובד לסרט טלוויזיה ב-1988 בכיכובו של ריצ'רד צ'מברלין.
"זהות כפולה" עובד גם לסרט קולנוע מצליח משנת 2002. את הסרט ביים דאג ליימן ומככבים בו מאט דיימון כג'ייסון בורן, פרנקה פוטנטה, קלייב אוון ואדוואלה אקינואויה-אגבאג'ה בתפקידים הראשיים.

## קישורים חיצוניים
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי מתח
קטגוריה:ספרי ריגול
קטגוריה:המלחמה הקרה בתרבות ובאמנות
קטגוריה:ספרי 1980
קטגוריה:רוברט לדלום
קטגוריה:ספרים שעובדו לסרטים
קטגוריה:ספרי הוצאת שלגי
קוריו

**קורְיוּ** (ביפנית: **古流**; מילולית: *הדרכים הישנות*, *האסכולות הישנות*), או **קוֹבוּדוֹ** (ביפנית: **古武道**; מילולית: *שיטות הלחימה העתיקות*), הם מונחים יפנים המשמשים לתיאור טכניקות לחימה יפניות מסורתיות שמקורן לפני ביטול מעמד הסמוראים עם רסטורציית מייג'י. המונח מוגדר למול הגנדאי בודו, אמנויות הלחימה המודרניות של יפן.
הטכניקות כוללות שימוש בכלי נשק כגון חרבות, רובים קשתות ועוד, כמו גם טכניקות הקשורות ללחימה כמו שחייה ורכיבה על סוסים.

## אמנויות הלחימה המוגדרות תחת כותרת זו
*ג'ו ג'וטסו
*נין ג'וטסו
*סומו
*קן ג'וטסו
*בו ג'וטסו
*קובודו אוקינאווי
*קשימה שין-ריו

## קישורים חיצוניים

קטגוריה:אמנויות לחימה
פתון אדום-מקור

**פֵתוֹן אֲדֹם מַקּוֹר** או **פתון ים-סוף** (שם מדעי: *Phaethon aethereus*) הוא מין של פתון, עוף ימי החי בימים ובאוקיינוסים הטרופיים. תחום תפוצתו מתפרש על האוקיינוס ההודי, החלק הטרופי של האוקיינוס האטלנטי, מזרח האוקיינוס הפסיפי, האוקיינוס ההודי וגם על ים סוף.
## מאפיינים
הזכר קטן, ואורכו כ-48 ס"מ, בעוד נוצות הזנב הלבנות שלו מהוות כחצי מאורכו. מוטת כנפיו מגיעה לאורך של כמטר. הסימן השחור שעל כנפיו הארוכות והלבנות בולט במעופו. מסביב לעינו יש כתם שחור, ומקורו אדום. הזכר והנקבה נראים זהים, אך לזכר יש זנב ארוך מעט יותר. אצל הצעירים הזנב קצר, גבם אפור ומקורם צהוב.

הפתון מתרבה באיים טרופיים. הנקבה מטילה ביצה יחידה על האדמה או על מדפים בצוקים. מתי שהפתון לא מתרבה, הוא מזדמן למקומות רחוקים מאוד מתחום התפוצה שלו, ופרט אחד אף נצפה בממלכה המאוחדת. פריטים מזדמנים נוספים נצפו בנובה סקוטיה, קנדה ובאי הלורד האו ליד אוסטרליה.

הפתון ניזון דגים ודיונונים, אך הוא אינו צולל טוב. הוא יעדיף לתפוס את הדגים ששוחים קרוב לפני המים. עם זאת הוא משתמש בגלים מתנפצים כדי להתחמק ממתקפת פרגטות שודדות.

לפתון אדום-המקור יש אוכלוסייה גדולה בברמודה, והוא "הציפור הלאומית" שלה.

## קישורים חיצוניים

[ממוזער|200px|ביצת פתון, אוסף [מוזיאון טולוז]]

## הערות שוליים
ימין|ממוזער|פתון בתעופה|250px

קטגוריה:טקסונים שתוארו בידי קארולוס לינאוס
קטגוריה:עופות שמזדמנים לישראל
קטגוריה:פתוניים
קטגוריה:כף ורדה: עופות
קטגוריה:עופות האוקיינוס ההודי
קטגוריה:בעלי חיים ימיים במרכז אפריקה
קטגוריה:בעלי חיים שתוארו ב-1758
נובה (ריצ'רד ריידר)

**נובה** (באנגלית: **Nova**) הוא דמות בדיונית של גיבור-על שהופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Nova #1* מספטמבר 1976, והיא נוצרה על ידי הכותב מארב וולפמן והמאייר ג'ון בוסימה.

נובה הוא האלטר אגו של ריצ'רד ריידר, סטודנט אשר נבחר בידי רומאן דיי - סנטוריון חייזרי של חיל נובה הבין-גלקטי והאחרון מבני מינו - לרשת ממנו את זהותו כנובה פריים לאחר שעולמו קסאנדר הושמד בידי פיראט בין-גלקטי. דיי, שנפצע אנושות בקרב שקרע את קסאנדר לגזרים, הצליח לאתר את הפיראט אך לא יכול היה להביסו עקב פציעותיו החמורות. לפני מותו, דיי בוחר להעביר את כוחותיו לאדם אנושי, בתקווה כי זה האחרון ימשיך את דרכו וישלים את המשימה. ריידר נהרג במהלך אירועי "הציווי של תאנוס" משנת 2011, כאשר הוא וסטאר לורד החזיקו את תאנוס ביקום כיס במטרה למנוע ממנו לשחרר את זעמו על יקום מארוול. בתוך יקום הכיס, ריידר השתמש בכוחותיו ובכוחותיה של הקובייה הקוסמית כדי להחזיר את סטאר לורד ואת דראקס המשמיד ליקום מארוול, אך בלא ידיעתו, גרם גם לחזרתו של תאנוס. תודעתו הועברה למערכת הבינה המלאכותית של קסאנדר, ולאחר שיחה עם ממשיכו סם אלכסנדר, נראה בחיים בביתה של אמו.

דמותו של נובה מדורגת במקום ה-98 ברשימת מאה גיבורי הקומיקס הגדולים של מגזין IGN. המגזין גם דירג את הרצתם של דן אבנט ואנדי לנינג לקומיקסים של נובה במקום ה-20 ברשימת 25 הרצות הקומיקס הטובות ביותר של העשור.

## יצירת הדמות והמקורות שהשפיעו על עיצובה
מארב וולפמן וג'ון רומיטה האב יצרו את נובה בהשראת דמויות גיבורי-על קלאסיות, במטרה להביא דמות חדשה שתשלב אלמנטים של גיבורי-על ארציים עם סיפורי מדע בדיוני בין-גלקטיים. הם שאפו ליצור דמות נגישה לקוראים צעירים, המתמודדת עם אתגרים יומיומיים לצד הרפתקאות קוסמיות.

## ביוגרפיה בדיונית
ריצ'רד ריידר היה תלמיד תיכון מניו יורק שנבחר באקראי על ידי רומאן דיי, הסנטוריון האחרון מחיל נובה, לקבל את כוחותיו לאחר שהכוכב קסאנדר הושמד. ריידר הפך לנובה, "הטיל האנושי", והחל להילחם בפשע ולהגן על כדור הארץ מפני איומים שונים. במהלך השנים, הוא הצטרף לקבוצות כמו הלוחמים החדשים והאוונג'רס הסודיים, והתמודד עם אויבים כמו ספארקס והספינקס.

## כוחות ויכולות
כנובה, ריידר מחזיק במגוון כוחות על-אנושיים:
* **כוח ומהירות על-אנושיים**: מאפשרים לו להתמודד עם איומים פיזיים משמעותיים.
* **תעופה**: יכולת לעוף במהירויות גבוהות, מה שמקנה לו יתרון בקרבות ובמשימות הצלה.
* **הקרנת וספיגת אנרגיה**: ביכולתו לשחרר פרצי אנרגיה הרסניים ולספוג אנרגיה המופנית כלפיו.
* **עמידות גבוהה**: גופו עמיד בפני פציעות רבות, מה שהופך אותו כמעט בלתי פגיע.
* **יכולת להשפיע על כוח הכבידה ולפתוח חורי תולעת**: מאפשרים לו לנוע בין יקומים וממדים שונים.

## דמויות נוספות
במהלך הרפתקאותיו, נובה שיתף פעולה עם דמויות נוספות ביקום מארוול, כגון ספיידרמן, איירון מן וקפטן אמריקה. מערכות היחסים הללו תרמו להתפתחותו כדמות ולמעמדו בקהילת גיבורי-העל.

## עיבודים למדיות נוספות
נובה הופיע בסדרות אנימציה שונות של מארוול, כגון *Ultimate Spider-Man*, שם דובב על ידי לוגאן מילר. בנוסף, דמותו הופיעה במשחקי וידאו כמו *Marvel vs. Capcom 3* ו*[[לגו מארוול גיבורי על]]*. נכון לעת זו, לא ידוע על עיבודים קולנועיים לדמותו ביקום הקולנועי של מארוול.

## ראו גם
* גרין לנטרן וחיל הפקחים הירוקים של חברת DC קומיקס המתחרה

## ביאורים

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

## הערות שוליים

קטגוריה:גיבורי-על במארוול קומיקס
קטגוריה:האוונג'רס
נובה (פרנקי ריי)

**נובה** (באנגלית: **Nova**) היא דמות בדיונית של גיבורת-על המופיעה בחוברות הקומיקס ארבעת המופלאים ביקום מארוול קומיקס. הדמות הופיעה לראשונה בחוברת *Fantastic Four #164* מנובמבר 1975, והיא נוצרה על ידי הכותב רוי תומאס והמאייר ג'ורג' פרז.

נובה היא האלטר אגו של פרנקי ריי, מתורגמנית העובדת באו"ם, שפגשה בג'וני סטורם והפכה לחברתו, למרות פחדיה מאש. בהמשך מוסבר כי פחדיה נובעים מכך שהושלכו עליה אותם כימיקלים שגרמו ללפיד האנושי המקורי (האנדרואיד ג'ים האמונד) לפרוץ בלהבות, ואביה החורג, פיניאס הורטון, נטע בה מחסום מנטלי כדי למנוע ממנה להשתמש בכוחות האש שהוענקו לה בעקבות התאונה. לאחר שהמחסום המנטלי הוסר, זכרונותיה שבו אליה, והיא גילתה מחדש את כוחותיה הרדומים. היא הדמות השלישית שנטלה את זהותו של הלפיד האנושי, ועזרה לתקופה מסוימת לארבעת המופלאים בטרם התנדבה כמו הגולש הכסוף להפוך למבשרו של גלקטוס.

## קישורים חיצוניים
* דף הדמות באתר הרשמי של מארוול קומיקס
* [דף הדמות](http://marvel.wikia.com/Frankie_Raye_(Earth-616)) בפרויקט פאנדום של מארוול קומיקס

## הערות שוליים

קטגוריה:דמויות מתוך קומיקס
קטגוריה:גיבורי-על במארוול קומיקס
קטגוריה:דמויות מארוול קומיקס
קטגוריה:ארבעת המופלאים
נובה (קומיקס)

הכינוי "נובה" בקומיקס מתייחס לשלושה גיבורי-על ביקום מארוול: